
ΑΠΟΣΠΑΣΜΑ                        

Από το πρακτικό της με αριθ. 33ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 404/2026
Στην Λευκάδα σήμερα  στις 23 του μηνός Σεπτεμβρίου του έτους  2026,  ημέρα Τετάρτη και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 25492/18.9.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.

                      ΠΑΡΟΝΤΕΣ                                                                     ΑΠΟΝΤΕΣ

	Βεργίνης Ξενοφών (Δήμαρχος, Πρόεδρος Δ.Ε.)

	Σέρβος Κων/νος 

	6
	Λύγδας Σπυρίδων

	7
	Λάζαρης Νικόλαος
	7
	


Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη υπάλληλο  του  Δήμου Λευκάδας.
Ο κ. Δήμαρχος Πρόεδρος της Επιτροπής αποχώρησε κατά τη συζήτηση του πρώτου Ε.Η.Δ. θέματος και χρέη Προέδρου εκτέλεσε ο Αντιπρόεδρος κ. Λύγδας Σπυρίδων μέχρι την ολοκλήρωση της συζήτησης του δέκατου πέμπτου θέματος όπου και αποχώρησε οριστικά.
Ο κ. Δήμαρχος επανήλθε κατά τη συζήτηση του έκτου θέματος, αποχώρησε πριν τη συζήτηση του εικοστού τρίτου θέματος και προσήλθε εκ νέου κατά τη συζήτηση του εικοστού πέμπτου θέματος.
Κατά τη συζήτηση του πρώτου Ε.Η.Δ. θέματος, προσήλθε ο κ. Σκληρός Φίλιππος και αποχώρησε ο κ. Λάζαρης Νικόλαος.

Πριν τη συζήτηση του δέκατου πέμπτου θέματος αποχώρησε οκ. Σκληρός Φίλιππος.
Τα θέματα της Η.Δ. συζητήθηκαν με την κάτωθι σειρά: 1,2,3,4,5,6,7,8,9,10,11,12,13,14,15,21,22,20,16,17,18,19, 23, 24,25.
Τέθηκε για συζήτηση ένα (1) θέμα Εκτός Ημερήσιας Διάταξης.

    ΘΕΜΑ 13ο της Η.Δ.: : Έγκριση μελέτης, τευχών δημοπράτησης του έργου και καθορισμός τρόπου εκτέλεσης του έργου: «Συντήρηση και επισκευή σχολικών κτιρίων»
                                                             Εισηγητής: Δρ Ξενοφών Ν. Βεργίνης, Δήμαρχος,    

                                                                                                           Πρόεδρος Δ.Ε.

Ο Αντιπρόεδρος  της Δ.Ε. κ. Λύγδας Σπυρίδων, έδωσε το λόγο στον κ.Δήμαρχο, ο οποίος έθεσε υπόψη των μελών της Επιτροπής, τα εξής: 
Έχοντας υπόψη: 

Ισχύουσες διατάξεις: 
· Ν. 4412/08-08-2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ).

· Ν. 4555/19-07-2018 Πρόγραμμα ΚΛΕΙΣΘΕΝΗΣ

· Το Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία. 
                      Με τη παρούσα μελέτη προβλέπονται να εκτελεστούν εργασίες για την αποκατάσταση των φθορών και ζημιών που έχουν εντοπιστεί στο Δημοτικό Σχολείο Βασιλικής. Οι προβλεπόμενες εργασίες στοχεύουν στην αποκατάσταση φθορών, τη βελτίωση των συνθηκών υγιεινής και την αναβάθμιση των υποδομών του κτιρίου. 

· Αναλυτικά περιγράφονται παρακάτω οι εργασίες :

· Προβλέπεται καθαίρεση σαθρών επιχρισμάτων και διεύρυνση ρωγμών (σε σημεία επαφής στοιχείων σκυροδέματος-πλινθοδομής). 

· Εφαρμογή αναστολέων διάβρωσης οπλισμού σε υποστυλώματα και ενισχύσεις τοιχοδομών με χρήση συνθετικού πλέγματος για τη θωράκιση της στατικότητας. 

· Χρήση εποξειδικών υλικών και ειδικών κονιαμάτων για τη σφράγιση των ρωγμών και την αποκατάσταση της συνέχειας των δομικών στοιχείων. 

· Εφαρμογή στεγανωτικών επιστρώσεων με τσιμεντοειδή υλικά και δημιουργία ζώνης στεγάνωσης περιμετρικά του κτιρίου για την αντιμετώπιση της ανερχόμενης υγρασίας. 

· Εγκατάσταση νέων κυκλικών υδρορροών από γαλβανισμένη λαμαρίνα για την ομαλή απορροή των ομβρίων υδάτων. 

· Πλήρης επισκευή του αποχωρητηρίου (WC) και εκσυγχρονισμός της ηλεκτρολογικής εγκατάστασης. 

· Αποκατάσταση επιχρισμάτων (τριπτά/τριβιδιστά με ασβεστοτσιμεντοκονίαμα) σε όλες τις πληγείσες επιφάνειες. 

· Προετοιμασία επιφανειών με μικρομοριακό αστάρι και εφαρμογή χρωματισμών υδατικής διασποράς (ακρυλικής βάσης) τόσο σε εσωτερικούς όσο και σε εξωτερικούς χώρους, για την προστασία και τον καλλωπισμό του κτιρίου. 

· Συντήρηση ξύλινης πέργκολας, τοποθέτηση σοβατεπί και λοιπές επεμβάσεις στα δάπεδα και τα υαλοστάσια για την πλήρη λειτουργική αποκατάσταση του σχολικού συγκροτήματος. 

· Για την ασφαλή εκτέλεση των εργασιών σε ύψος, προβλέπεται η χρήση σιδηρών ικριωμάτων με τα απαραίτητα πετάσματα ασφαλείας. 

 Οι ανωτέρω παρεμβάσεις, συνολικού προϋπολογισμού 71.096,00 ευρώ (με ΦΠΑ), κρίνονται απολύτως απαραίτητες για την άρση της επικινδυνότητας, την προστασία της υγείας των μαθητών και την εύρυθμη λειτουργία του Δημοτικού Σχολείου Βασιλικής. 


                                ΕΙΣΗΓΟΥΜΑΣΤΕ :

την έγκριση  της μελέτης και των τευχών δημοπράτησης, σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 71.096,00 Ευρώ(με ΦΠΑ 24%).

Τρόπος εκτέλεσης του έργου με απευθείας ανάθεση  μέσω του Εθνικού Συστήματος ηλεκτρονικών δημόσιων συμβάσεων.
Στη συνέχεια πήρε το λόγο o κ. Λύγδας ο οποίος είπε ότι είναι θετικό το γεγονός ότι προχωρούν τα έργα, γα το λόγο αυτό ψηφίζω υπέρ, διαφωνώ όμως με τις απευθείας αναθέσεις.
Εν συνεχεία πήρε το λόγο ο κ. Σέρβος ο οποίος είπε ότι εφόσον γνωρίζαμε τις ζημιές, θα μπορούσαμε να είχαμε κάνει το διαγωνισμό πριν το καλοκαίρι. Για το λόγο αυτό ψηφίζω υπέρ της μελέτης και κατά της απευθείας ανάθεσης.
                              Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  των άρθρων 139 έως 147 του Ν. 5314/2026

· τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ  ΟΜΟΦΩΝΑ 

την έγκριση  της μελέτης και των τευχών δημοπράτησης, σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 71.096,00 Ευρώ(με ΦΠΑ 24%).

Τρόπος εκτέλεσης του έργου με απευθείας ανάθεση  μέσω του Εθνικού Συστήματος ηλεκτρονικών δημόσιων συμβάσεων.


                 
Η απόφαση αυτή πήρε αύξοντα αριθμό: 404/2026.     
     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ
                                ΔΗΜΑΡΧΟΣ

σελ. 26

